《四牛图颂》
宋代·释元净

瞥尔家栏里，回头识得伊。
不须常管带，取次倒横骑。
似客归家日，如儿得母时。
平田荒草里，吹唱哩囉哩。

作者简介：释元净（一○一一～一○九一），字无象，于潜（今浙江临安西）人，俗姓徐。年十岁出家，十八学于天竺慈云师，二十五岁赐紫衣及辩才号，后退居龙井寿圣院。哲宗元祐六年卒，年八十一。事见《咸淳临安志》卷七○、《栾城后集》卷二四《龙井辩才法师塔铭》。今录诗十八首。